**Наследство от Петко Славейков**

Пристъпвам бодро през училищния праг,

където със приятели се срещам,

учителят чете урок с гласа си благ

и по-уверен сякаш се усещам.

А от стената гледа с пламнали очи

едно лице на мъж с мустаци побелели.

Уж стиснал устни строго и мълчи,

но предизвиква в мен усмивки и лъчи.

Училището носи името му гордо,

защото той е родолюбец виден,

написал рими, приказки и поговорки,

на нашия език любим и свиден.

Славейков го наричат всички,

на славейчето сладкодумно кръстен,

защото в стиховете му живеят птички,

които знания разпръскват.

На учениците написал е за Пенчо малък,

за да се учат и да не живеят в мързел.

За по-големите осмял е тоз порядък,

 в който рак, орел и щука в три посоки дърпат.

На българите той оставя в рима

най-съкровеното в душата си -

любов към хубавата „татковина",

която да кипи в сърцата им.

София Мутафчиева – 5Б клас